— 40 — 



essent, in evolutionis decursu membrana cellulosa evanescere, 

 soluique nucleus, tamquam forraationis primariae reliquiae, 

 remanere credebatur. Haec igitur virorum doctorum observatio 

 nostro quoque in casu, ut conclusiones, e continuitatis ratio- 

 nibus deductae, firmentur ac fulciantur, nos impellit atque 

 cogit, ut formationes cellulares telis, quas diximus, proprias 

 demonstremus atque eruamus. — In dissertatione a Dr. Ows- 

 jannikoff^^) conscripta piuribus jam locis haec prolata fuit 

 sententia, ut nonnuUae substantiae cinereae cellulae, imprimis 

 quae proxime canaliculum centralem circumjacerent, non esse 

 dicerentur, nisi telae conjunctivae corpuscula. Quod et in 

 ranae medulla inquirenda animum ad hanc regionem maxime 

 advertit. In hoc autem animali praeter corpora gangliosa 

 magna unam tantummodo cellularum speciem, pag. 19 de- 

 scriptam, toto medullae spina'is decursu ad extremum filum 

 terminale usque exstare apparuit. Quaeritur nunc, nonne 

 hae cellulae pro telae conjunctivae corpusculis, quae vocan- 

 tur, habendae sint? Antea, cellulas gangiiosas esse, per- 

 suasum habebant, hac opinione tamen, quae sola hypothesi 

 nixa a prioribus tradita fuerat, in perscrutatione histoiogica 

 eo minus valente, quod omnia signa histologica prorsus 

 neglecta fuerant. Namque cellulis illis cum corpusculis haud 

 dubie gangliosis, quae fibras nerveas veras dimittunt, nulla 

 omnino intercedit similitudo. Illa enim corpora sunt magna 

 angulosa, indumento vix conspicuo involuta, nucleo magno 

 pallidoque praedita, substantiamque semisolidam aequabilem, 

 quae acido chromico colore citreo induitur, continent. Con- 

 tra hae cellulae subrotundae, ejusdem atque in aliis telae 

 conjunctivae locis magnitudinis, membrana densa, quae acido 

 chromico colore intense fusco imbuilur, obductae, substantiam 

 granulosam, unumque pluresve nucleos fuscos continent. 

 Deinde, dum illa axis cylindros dimittunt, his nulla cum eis 

 ratio nexusque intercedit. Porro, dum corpora gangliosa 

 axisque cylindri in massae informis lacunas laxius immersa 

 sunt, hae cum substantia fundamentali arctissime cohaerent; 

 denique, ut paucis absolvam, respectu morphologico nulla 

 deprehendi potest congruentia. Neque major est similitudo, 

 si utrorumque sedem spectaveris. Etenim corpora gangUosa 



36) 1. c. pacr. ;28 et 44. 



